Min Áigi

Min Áigi lei sámegiel áviisa. Min Áigi vuođđuduvvui oasussearvin 1993:s ja ulbmilin lei almmuhit friddja ja sorjjasmeahttun aviissa sámi álbmogii. Aviissa váldogiella lei davvisámegiella. Vuosttaš nummar bođii olggos miessemánu 22. 1993 ja dan máŋŋil aviisa bođii olggos dábálaččat guovtte geardde vahkus.

Min Áigi višuvdna lei šaddat "aviisa buohkaide" mii fátmmasta olles sámi ássanguovllu, beroškeahttá riikarájiid. Dát lei maid dan mielde maid iešguđetlágan julggaštusaid mielde maid Sámekonferánsa lea cealkán, namalassii ahte sámit leat okta álbmot ja ahte riikarájit eai galgga botket dan oktavuođa.

Eaiggádat
Min Áiggi eaiggádušše Finnmark Dagblad, Kárášjoga gielda, Norgga Sámiid Riikkasearvi (NSR), Sámi álbmotlihttu (SLF), Davvi Girji, báikkálaš sámesearvvit ja eará smávva oasusdoalit.

Váldokantuvra lei Kárášjogas. Min Áiggis lei báikkálaš kantuvra Deanus, Guovdageainnus ja Johkamohkis. Márkanossodat lei Leavnnjas.

Ávvir
Jagis 2008 Min Áigi ja Áššu čáskojuvvojedje oktii ja das šattai ođđa áviisa, Ávvir. Sámi álbmotbeaivve seamma jagis Ávvira vuosttaš nummar bođii olggos.

Gáldut

 Áššis eará siidduin 
 Min Áigi interneahtas

Kategoriija:Heaittihuvvon sámi aviissat
««»»